
	1.
	Likumprojekts (grozījumi)
 Papildināt likuma 11. pantu ar četrpadsmito, piecpadsmito un sešpadsmito daļu šādā redakcijā:

“(14) Attaisnojuma dokumentu, kuru uzņēmums izsniedz citam Latvijas Republikas reģistrētam uzņēmumam, kas ir preču vai pakalpojumu saņēmējs, samaksāšanai (rēķinu) noformē kā strukturētu elektronisko rēķinu.

(15) Šā panta četrpadsmitajā daļā minētie uzņēmumi vienojas par strukturēta elektroniskā rēķina Ministru kabinetā noteiktajiem piegādes kanāliem. Ministru kabinets nosaka strukturēta elektroniskā rēķina aprites kārtību.

(16) Atkāpties no šā panta četrpadsmitajā daļā noteiktās prasības par strukturēta elektroniskā rēķina noformēšanu var:

1) uzņēmumi par darījumiem, kad samaksu apliecina ar darījumus apliecinošu dokumentu veidu, kas sagatavojams saskaņā ar normatīvajiem aktiem, kuri reglamentē nodokļu un citu maksājumu reģistrēšanas elektronisko ierīču un iekārtu lietošanas kārtību;

2) uzņēmumi par darījumiem, kad samaksu apliecina ar attaisnojuma dokumentu (rēķinu), kas sagatavots un ģenerēts Nacionālā veselības dienesta Vadības informācijas sistēmā;

3) valsts drošības iestādes par iestādes elektroniskajā apritē sagatavoto attaisnojuma dokumentu.”.
	Iebildums
Lūdzam precizēt likumprojekta "Grozījumi Grāmatvedības likumā" (turpmāk – likumprojekts) 3. pantā iekļauto Grāmatvedības likuma 11. panta piecpadsmito daļu, iekļaujot tajā korektu pilnvarojumu Ministru kabinetam izdot attiecīgu kārtību, proti, lūdzam deleģējumu izteikt atbilstoši Ministru kabineta 2009. gada 3. februāra noteikumu Nr.108 "Normatīvo aktu projektu sagatavošanas noteikumi" 47.punktā noteiktajam. Vienlaikus vēršam uzmanību, ka pilnvarojumu attiecīgajam subjektam izsaka ar tādiem vārdiem, piemēram, "nosaka kārtību, kādā", kā arī, lietojot pilnvarojuma normā vārdu "kārtība", jāievēro, ka tā ietver procedūru un ir jāizvērtē, vai tāds pilnvarojums neizslēgs materiālo normu iekļaušanu uz likuma pamata izdotajā normatīvajā aktā.
Piedāvātā redakcija
-
	Ilona Lulberga (TM)

	2.
	Likumprojekts (grozījumi)
 Papildināt pārejas noteikumus ar  8., 9. un 10. punktu šādā redakcijā:

“8. Šā likuma 11. panta četrpadsmitā daļā uzņēmumam noteiktais pienākums par attaisnojuma dokumentu, kuru izsniedz citam Latvijas Republikas reģistrētam uzņēmumam, kas nav budžeta iestāde, piemērojams, sākot no 2026. gada 1. janvāra.

9. Uz darījumiem, kas slēgti līdz 2024. gada 31. decembrim, šā likuma 11. panta četrpadsmitā daļa piemērojama ne vēlāk kā no 2026. gada 1. janvāra.

10. Ministru kabinets līdz 2025. gada 1. jūlijam izdod šā likuma 11. panta piecpadsmitajā daļā minētos noteikumus, kas piemērojami, sākot no 2026. gada 1. janvāra.”.
	Iebildums
Lūdzam precizēt likumprojekta 4. pantā paredzētos Grāmatvedības likuma pārejas noteikumu 8., 9. un 10. punktu, ņemot vērā, ka likuma pārejas noteikumos var paredzēt atsevišķu tā vienību citādu spēkā stāšanās kārtību nekā visam likumam, vienlaikus tiesiskās skaidrības nodrošināšanai iekšējo atsauci uz likuma normu nepieciešams papildināt ar rīcības aprakstu. Savukārt Ministru kabineta noteikumi atbilstoši Oficiālo publikāciju un tiesiskās informācijas likuma 7. panta otrajai daļai stājas spēkā nākamajā dienā pēc to izsludināšanas, ja pašā tiesību aktā nav noteikts cits tā spēkā stāšanās termiņš. Tādējādi likumā nav jāveido uzdevums Ministru kabinetam ar diviem dažādiem termiņiem.
Piedāvātā redakcija
-
	Ilona Lulberga (TM)



